CELEX: 32020D0490
Language: fi
Date: 2020-04-02 00:00:00
Title: Neuvoston päätös (YUTP) 2020/490, annettu 2 päivänä huhtikuuta 2020, Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP muuttamisesta

3.4.2020   
               
               
                  FI
               
               
                  Euroopan unionin virallinen lehti
               
               
                  L 105/7
               
            
         NEUVOSTON PÄÄTÖS (YUTP) 2020/490,
         annettu 2 päivänä huhtikuuta 2020,
         Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä joulukuuta 2014 päätöksen 2014/932/YUTP (1) Jemenin tilanteen johdosta määrättävistä rajoittavista toimenpiteistä.
                  
               
                     (2)
                  
                  
                     Yhdistyneiden kansakuntien turvallisuusneuvosto hyväksyi 25 päivänä helmikuuta 2020 päätöslauselman 2511 (2020), jossa se ilmaisi huolensa jatkuvista poliittisista, turvallisuuteen liittyvistä, taloudellisista ja humanitaarisista haasteista Jemenissä ja toisti kehotuksensa kaikille osapuolille Jemenissä ratkaista erimielisyydet vuoropuhelun ja kuulemisen keinoin.
                  
               
                     (3)
                  
                  
                     Yhdistyneiden kansakuntien turvallisuusneuvoston päätöslauselmassa 2511 (2020) korostetaan, että on tärkeää helpottaa humanitaarista apua, ja määrätään, että turvallisuusneuvoston päätöslauselman 2140 (2014) 19 kohdalla perustettu komitea voi tapauskohtaisesti vapauttaa minkä tahansa toiminnan turvallisuusneuvoston päätöslauselmissaan 2140 (2014) ja 2216 (2015) määräämistä pakotteista, jos komitea katsoo, että kyseinen poikkeus on tarpeen Yhdistyneiden kansakuntien ja muiden humanitaaristen järjestöjen työn helpottamiseksi Jemenissä tai mitä tahansa muuta näiden päätöslauselmien tavoitteiden mukaista tarkoitusta varten.
                  
               
                     (4)
                  
                  
                     Yhdistyneiden kansakuntien turvallisuusneuvoston päätöslauselmassa 2511 (2020) vahvistetaan myös, että seksuaalinen väkivalta aseellisissa konflikteissa tai lasten värväys tai käyttö aseellisissa konflikteissa vastoin kansainvälistä oikeutta voivat olla päätöslauselman 2140 (2014) 18 kohdan c alakohdassa määriteltyjä tekoja ja siten rangaistavia tekoja, joissa on kyse Jemenin rauhaa, turvallisuutta tai vakautta uhkaaviin toimiin osallistumisesta tai niiden tukemisesta kyseisen päätöslauselman 17 kohdassa kuvatun mukaisesti.
                  
               
                     (5)
                  
                  
                     Unionin lisätoimet ovat tarpeen tämän päätöksen tiettyjen toimenpiteiden panemiseksi täytäntöön.
                  
               
                     (6)
                  
                  
                     Päätös 2014/932/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2014/932/YUTP seuraavasti:
            
                        1)
                     
                     
                        Korvataan 2 a artiklan 1 kohdan c alakohta seuraavasti:
                        
                                    ”c)
                                 
                                 
                                    sovellettavan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteuttaminen Jemenissä, mukaan lukien seksuaalinen väkivalta aseellisissa konflikteissa tai lasten värvääminen tai käyttäminen aseellisissa konflikteissa vastoin kansainvälistä oikeutta; ja”
                                 
                              
                  
                        2)
                     
                     
                        Korvataan 2 b artiklan 1 kohdan c) alakohta seuraavasti:
                        
                                    ”c)
                                 
                                 
                                    sovellettavan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteuttaminen Jemenissä, mukaan lukien seksuaalinen väkivalta aseellisissa konflikteissa tai lasten värvääminen tai käyttäminen aseellisissa konflikteissa vastoin kansainvälistä oikeutta; ja”
                                 
                              
                  
                        3)
                     
                     
                        Lisätään artikla seuraavasti:
                        
                           ”6 a artikla
                           Poiketen Yhdistyneiden kansakuntien turvallisuusneuvoston päätöslauselmissa 2140 (2014) ja 2216 (2015) määrätyistä toimenpiteistä ja edellyttäen, että pakotekomitea on tapauskohtaisesti todennut, että poikkeus on tarpeen Yhdistyneiden kansakuntien ja muiden humanitaaristen järjestöjen työn helpottamiseksi Jemenissä tai mitä tahansa muuta näiden päätöslauselmien tavoitteiden mukaista tarkoitusta varten, jäsenvaltion toimivaltaisen viranomaisen on myönnettävä tarvittava lupa.”
                        
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 2 päivänä huhtikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös 2014/932/YUTP, annettu 18 päivänä joulukuuta 2014, Jemenin tilanteen johdosta määrättävistä rajoittavista toimenpiteistä (EUVL L 365, 19.12.2014, s. 147).